**,,МИСЛИША 2022"**

Такмичење **„МИСЛИША“**  се и ове године одржало у нашој школи, а интересовање за овакав вид такмичења из године у годину расте и постаје све популарније.

Ове године се за такмичење пријавило 112 ученика од 1. до 8. разреда.

**Циљ такмичења** „Мислиша“ је популарисање математике, развијање интересовања за њу код што већег броја ученика, мотивисање ученика да математику уче са задовољством – кроз решавање лепих и занимљивих задатака и развијање логичко-комбинаторних способности ученика, ширење математичке културе код младих, подстицање ученика на дубље усвајање садржаја школске математике и мотивисање за учешће у другим конкурсима и такмичењима.

**Мото такмичења** је: **математика за све,** без селекције, елиминације, пред такмичења, ранговања и финала за школе.

Сваки учесник добио је сертификат**о учешћу** и п***ригодан поклон (свеску****, налепницу) од организатора такмичења.*

*Математика уз сокић и бананицу још је забавнија, а за то су се побринули представници Градске општине Сурчин-Културни центар (Душан Ћирјак).*

Радови ученика су  послати Математичком друштву „Архимедес“, а најбољи ће бити награђени дипломама или похвалама, као и пригодним поклонима.

Најуспешнији такмичари-појединци који освоје свих 100 бодова, биће позвани у Београд на **финале**, где ће имати прилику да освоје и специјалну награду (летовање).

Математичко друштво „Архимедес“ (раније: Клуб младих математичара „Архимедес“) је специјализовано стручно друштво у области образовања и васпитања, које окупља првенствено даровите младе математичаре и друге љубитеље математике и рачунарства разних узраста (ученици основних и средњих школа, студенти, наставници и други одрасли који се баве математиком).

Координатор такмичења

Светлана Станковић